b'\n_START_ARTICLE_\n21. svibnja u Domovinskom ratu\n_START_PARAGRAPH_\nDomovinski rat po nadnevcima: 21. svibnja u Domovinskom ratu._NEWLINE_1991._NEWLINE__NEWLINE_U BENKOVCU osvanuli leci s popisom imena uglednih Benkov\xc4\x8dana ( 34 Hrvata i sedam Srba ), koje \xc4\x87e, kako pi\xc5\xa1e na letku, "likvidirati srpski nacionalni otpor"._NEWLINE__NEWLINE_U KNIN tzv. Marti\xc4\x87evoj miliciji u posjet iz Beograda do\xc5\xa1ao \xc4\x8detni\xc4\x8dki vojvoda Vojislav \xc5\xa0e\xc5\xa1elj._NEWLINE__NEWLINE_KAPELICU rimokatoli\xc4\x8dke crkve Svetog Josipa na ulazu u Pakrac, vrijedan spomenik kulture iz 1865. godine, sru\xc5\xa1ila podmetnuta eksplozija nepoznatog po\xc4\x8dinitelja._NEWLINE_TERORISTI nedaleko Josipdola minirali dalekovod, zbog \xc4\x8dega je bio u prekidu \xc5\xbeeljezni\xc4\x8dki promet na relaciji Zagreb-Split._NEWLINE_1992._NEWLINE__NEWLINE_NATO preuzima ulogu u mirovnim misijama izvan granica svojih zemalja \xc4\x8dlanica._NEWLINE__NEWLINE_NA BE\xc4\x8cKOM zasjedanju "Izbjegli\xc4\x8dkog samita" zaklju\xc4\x8deno da je u Hrvatskoj i BiH do\xc5\xa1lo do najve\xc4\x87eg egzodusa nakon 1945. godine. U HRVATSKOJ 505,833 prognanih i izbjeglih osoba._NEWLINE_HRVATSKA vojska oslobodila \xc4\x8cepiku\xc4\x87e iznad Slanog._NEWLINE__NEWLINE_PRIHVA\xc4\x86ANJEM uredbe sa zakonskom snagom Predsjedni\xc5\xa1tvo BiH ozakonilo stvaranje oru\xc5\xbeanih snaga BiH._NEWLINE_1993._NEWLINE__NEWLINE_SPORAZUM o prekidu vatre i svih neprijateljstava u zale\xc4\x91u Zadra i ju\xc5\xbenom za\xc5\xa1ti\xc4\x87enom podru\xc4\x8dju UN u Hrvatskoj nije potpisan u Topuskom, jer se na sastanku hrvatskog izaslanika i predstavnika lokalnih srpskih vlasti iz Knina nije pojavio srpski general Milan Novakovi\xc4\x87._NEWLINE_IRSKA sekcija "Amnesty Internationala", na nagovor Srba, zahtijeva uspostavu nove Jugoslavije._NEWLINE_U JAVNOST prodrli novi slovenski zemljovidi o hrvatsko-slovenskoj granici, u kojima je osam spornih to\xc4\x8daka, a najsporniji je zahtjev Slovenije za "veliko more"._NEWLINE_1994._NEWLINE_PREDSJEDNIK Republike Hrvatske dr. Franjo Tu\xc4\x91man pri otkrivanju spomenika don Mihovilu Pavlinovi\xc4\x87u u Podgori rekao \xc4\x8dvrsto NE svim aspiracijama talijanskih neofa\xc5\xa1ista na hrvatsku obalu, ali se zalo\xc5\xbeio da Hrvatska odr\xc5\xbeava prijateljske odnose s demokratskom Italijom._NEWLINE__NEWLINE_SRBI se nisu uistinu nikada povukli iz zone od tri kilometra od sredi\xc5\xa1ta Sarajeva, ve\xc4\x87 su svoje vojnike preobukli u policijske odore, potvrdio je to glasnogovornik Mirovnih snaga Rob Annink._NEWLINE_1995._NEWLINE__NEWLINE_PREDSJEDNIK Republike Hrvatske dr. Franjo Tu\xc4\x91man primio u Predsjedni\xc4\x8dkim dvorima predsjednika Me\xc4\x91unarodne parlamentarne unije dr. Otta von Habsburga, koji mu je predlo\xc5\xbeio uspostavu hrvatskog ministarstva za europska pitanja._NEWLINE__NEWLINE_NOVI zapovjednik odmetni\xc4\x8dkih srpskih snaga u Hrvatskoj general Mile Mrk\xc5\xa1i\xc4\x87 gra\xc4\x91anin je Srbije i na platnom popisu glavnog sto\xc5\xbeera Vojske Jugoslavije._NEWLINE__NEWLINE_NA BIHA\xc4\x86KOM podru\xc4\x8dju traju \xc5\xbeestoke borbe sa srpskim formacijama._NEWLINE_1996._NEWLINE__NEWLINE_TO\xc4\x8cNO u podne na podru\xc4\x8dju isto\xc4\x8dne Slavonije, Baranje i zapadnog Srijema zapo\xc4\x8dela demilitarizacija, a prema rije\xc4\x8dima generala Kleina, treba zavr\xc5\xa1iti to\xc4\x8dno za mjesec dana._NEWLINE__NEWLINE_NAKON gotovo pet godina ponovno uspostavljena telefonska veza s Baranjom, a prvi razgovor obavili general Klein i Ivica Vrki\xc4\x87, koji se nalazio u Osijeku._NEWLINE__NEWLINE_MUSLIMANSKA strana i slu\xc5\xbebeno zatra\xc5\xbeila odgodu izbora u Mostaru zakazanih za 31. svibnja._NEWLINE__NEWLINE_HA\xc5\xa0KI sud donio odluku s dosad najdalekose\xc5\xbenijim politi\xc4\x8dkim zna\xc4\x8denjem - uskoro \xc4\x87e se odr\xc5\xbeati javno preslu\xc5\xa1avanje o zlo\xc4\x8dinima Karad\xc5\xbei\xc4\x87a i Mladi\xc4\x87a.'